I forbindelse med oppgradering av Vestfoldbanen med ny dobbeltsportrasé ble det vedtatt å bygge ny Holmestrand stasjon (som en del av delprosjektet fra Holm til Nykirke). I august 2009 ble det klart at Jernbaneverket anbefalte at nye Holmestrand stasjon skulle bygges inn i fjellet og at Vestfoldbanens nye dobbeltspor fra Holm til Nykirke skulle tilrettelegges for 250 km/t. Byggestart for strekningen var juni 2010, og trafikkåpning var 28. november 2016. Reisetidene vil ikke bli endret før ruteomlegging 11. desember.